User:PopescuDani/sandbox

Despre carte
Daniel Popescu scrie prima sa carte intitulata “iubirea inseamna mai mult decat cuvinte” in anul 2017. Este o carte despre dragoste, familie dar si o carte biografica. La baza acesteaia are o poveste reala in care autorul reuseste sa transmita un mesaj despre iubire, si o puternica incarcatura emotionala.

Cartea “Iubirea inseamna mai mult decat cuvinte” s-a vândut în peste 6.000 de exemplare in primele 4 Luni de la lansare. A depășit 2800 de exemplare in perioada de precmanda. A fost citita de peste 28.000 de oameni, distribuita peste 18.000 de exemplare, devenind astfel cea mai iubita carte despre iubire, a unui autor Român din ultimii 10 de ani.[4].

Cartea “Iubirea inseamna mai mult decat cuvinte” a fost tradusa din limba Romana in limba Engleza de catre Alan Line, va fi pubiblicata international de Author HOUSE in anul 2021. Cartea ava fi distribuita in engleza sub Numele “A love greater than words”

Iubirea inseamna mai mult decat cuvinte

Prefata
Toti oamenii caută cu febrilitate sfârșiturile fericite. Grăbim finalul unei cărți și uneori am vrea să derulăm viața ca să ajungem la pagina aceea fericită. În tot acest timp uităm că drumul în sine e de fapt viața, cu suișurile și coborâșurile ei. Daniel Popescu scrie o carte autobiografică în care se vulnerabilizează, se deschide cititorilor pe de-a-ntregul, ca un act de mare curaj. Parcurgând aceste pagini ești invitat să pășești alături de autor în neliniști și certitudini, dorințe și renunțări, întrebări și răspunsuri, dureri și bucurii, speranțe și dezamăgiri, dar, mai presus de toate, vei deveni martorul unei credințe neclintite.

Cu siguranță mâna lui Daniel Popescu a ținut condeiul care a croit acestă carte, dar nu poți să nu recunoști că, de fapt, mâna providențială a lui Dumnezeu a condus pe Daniel Popescu. Fără cosmetizări, fără înzorzonări lingvistice inutile, această carte ți se oferă ca un pahar de apă rece și limpede când ești însetat. O privire retrospectivă asupra vieții conferă cititorului luciditate. Deseori ne lipsește analiza, cântărirea, evaluarea ca demers de viață și de aceea repetăm greșelile care ne-au nefericit. Prin această carte poți folosi ochii lui Daniel ca să îi scutești pe ai tăi să verse lacrimi. Din rândurile acestei cărți am înțeles, a câta oară, că neînțelepciunea este dureroasă, mai ales când se ascunde sub steagul iubirii și mărșăluiește zgomotos și demonstrativ. Daniel și Magda au fost răniți de oameni care au pretins că sunt înțelepți și știu ce e iubirea. Uneori în fața durerii trebuie doar să știi să taci lângă cel ce suferă. Dar, din nefericire, mulți vor să vorbească chiar dacă nu au nimic de spus.

Când iubirea întâlnește suferința, atunci se naște măreția. Povestea Magdei și a lui Daniel este povestea unui cântec de dragoste întrerupt. El s-a oprit aici pe pământ ca să continue pentru totdeauna în cer. Nu vei întâlni în această carte un final fericit așa cum îl gândim și așteptăm noi, oamenii. Dar vei găsi povestea unui om cu o rădăcină adâncă în credință. Și pas cu pas vei auzi un altfel de cântec despre un Dumnezeu: „...care stă pe tron şi El face tot ce vrea.“ Florin Ianovici – Pastor Biserica Renovatio, București

Pilda Grădinarului
Știu un Grădinar care Şi-a sădit în grădina Sa milioane de trandafiri și i-a aliniat rând pe rând. Când m- am uitat peste grădină, erau așa de mulți încât nu-i puteai cuprinde cu ochii. Erau roz, roșii, galbeni, albi,de toate culorile; erau înalți și aveau petalele deschise în toată splendoarea lor încât îi puteai zări de departe. Printre ei am zărit și alții care erau mai mititei, iar unii tocmai înmugureau, dar ce m-a uimit era faptul că în acea grădină era un parfum atât de minunat. L-am văzut pe Grădinar între rânduri cum Își îngrijea trandafirii. În timp ce alergam spre Grădinar, trecând printre rânduri, am zărit de aproape mulți trandafiri care erau uscați de la tulpină până la petale, alții aveau doar petalele uscate, alții aveau petalele căzute de tot, iar pe alții i-am văzut cum erau acaparați de spini, dar se luptau să supraviețuiască și-n mare parte mulți dintre cei ce erau acolo erau strălucitori. M-am apropiat de Grădinar și I-am spus:

– De ce nu-i îngrijești pe cei ce sunt uscați? Sau de ce nu tai spinii care i-au încolțit pe cei ce sunt înfloriți? Atunci grădinarul, în timp ce îngrijea de alți trandafiri, mi-a spus următoarele cuvinte: – Toți stau sub același soare și sunt sădiți în același pământ. Diferența între cei ce sunt înfloriți și cei ce sunt uscați este aceasta: cei ce sunt înfloriți încă doresc să fie udați și îngrijiți de Mine, pe când cei ce sunt uscați au refuzat orice îngrijire; ei cred că sunt vii, dar de fapt sunt morți de mult. Iar spinii care i-au năpădit pe unii sunt încercările care trec peste ei, dar privește cum luptă să-și aducă aportul, chiar și-n încercările grele care sunt peste ei. Nu-i privesc cu plăcere cum spini-i rănesc, dar privesc cu plăcere cum luptă pentru a nu-și pierde parfumul și strălucirea.

Ascultam cu atenție ce-mi vorbea și priveam cu atenție cum îngrijea de un trandafir. A tăiat cu atenție spinii de pe tulpina lui și după ce a curățat trandafirul, am văzut cum tulpina acestuia a rămas curată şi dreaptă, iar el strălucea atât de frumos. Poate de multe ori simți că roua dimineții trece pe lângă petalele tale uscate și încălzite de arșița soarelui, fără să le atingă măcar puțin, că pământul din jurul tulpinii tale este întărit, crăpat, iar tu simți că nu mai ai puteri şi că vântul uscat de arșiță te flutură când într-un spin când în altul. Atunci când crezi că țiai epuizat toate puterile, te rog, înțelege că trebuie să înflorești, să răspândești parfum chiar și-atunci când întunericul este mare; spinii senmulțesc pe tulpina ta, dar nu uita că din tine se hrănesc mii de fluturași şi albinuțele care cară tot timpul polen cu piciorușele lor și produc mierea ce ne îndulcește viața.

Tu strălucești frumos atunci când petalele tale îți sunt deschise, iar prin parfumul pe care-l oferi înviorezi locul unde ești așezat. Mireasma pe care o dăruiești nu poate fi comparată cu a niciunuia dintre restul trandafirilor, ci este specificul tău și a fiecăruia în parte, pentru că, de altfel, nu toți trandafirii sunt la fel. Atunci să știi că lângă tine este Grădinarul, care dorește să rămână lângă tine, să-ți sape pământul, să-ți pună gunoi, să-ți scoată toți spinii şi pălămida care te sufocă, să-ți dea jos frunzele uscate şi să-ți pună apă la rădăcină! Mai mult, El dorește să te strige pe nume, să te îmbrățișeze și să-ți spună: „Eu sunt Domnul Dumnezeul tău și te iubesc”.

Pentru ca tu să înflorești şi să înfrunzești trebuie să iubești, deoarece cu cât vei iubi mai mult, cu atât petalele tale se vor deschide mai mult și vei străluci mai frumos. Trandafiri înfloresc doar pentru cei ce iubesc. Mi-am deschis petalele larg pentru că am fost udat de către Cineva, tocmai pentru a-ți înmiresma viața ta în pustiul în care ne învârtim. Dar sus este o floare ce are o slavă de necomparat; pe când eu eram ofilit, El a venit și S-a lăsat zdrobit, a lăsat să i se usuce petalele pentru a-mi dărui din viața Sa! Astăzi răspândesc o mireasmă datorită Lui. Mi-am deschis inima pentru tine, suflet drag, și tot ce am găsit în ea am exprimat în scris; tot ce este scris eu am pipăit şi am văzut cu ochii mei. Tot ce ai citit în această carte este adevărat. Dumnezeu să îți ajute să poți trăi o viață frumoasă lângă Grădinarul nostru cel iubit.